ming030890/wiki-yue-high-quality huggingface dataset:
三位一體

三位一體係基督教神學術語，佢嘅意思就係聖父、聖子、聖神（天主教會譯為聖神，東正教會同新教就譯為聖靈）係同一個本體（本性）、三個唔同嘅位格，啲人用希臘語homoousios 來表達佢哋之間嘅關係。三個位格係同一本質同埋同一屬性。通俗啲講，只有獨一一個天主；聖天父完全係天主，聖子完全係天主，聖神完全係天主；聖天父唔係聖子，聖子唔係聖神，聖神唔係聖天父。
雖然「三位一體」呢個詞語係後來神學家歸納出嚟，而唔係直接出自《新約聖經》原文，但係三位一體嘅理論基礎係建基於新約聖經嘅經文同神學觀之上。其中包括喺馬太福音28:19：「所以你們要去、使萬民作我的門徒、奉父、子、聖靈的名、給他們施洗」，經文入面嘅「名」係單數。三位一體嘅支持者指聖父、聖子、聖靈係共用上帝個名。一啲經文亦都被人覺得係隱含三位一體嘅思想，教父同護教士加以立論同宣講。經過漫長嘅紛爭加上逐漸發展，「三一論」將三位一體嘅神學思想體系化，詳細闡述咗有關三位一體呢個信條嘅教義，亦避免咗將天主陷於形態論或者三神論嘅極端，保護三位一體嘅神學思想留存。
根據《聖經》記載，耶穌冇反對猶太人相信嘅獨一真神；耶穌及使徒都冇直接倡導三位一體。喺三位一體神學觀念嘅形成過程中，不斷有一啲基督教教派同個別人士否定呢個教義，有啲更認定呢個唔係基於聖經嘅錯誤主張。經過幾個世紀嘅爭議同發展，而家大部分基督宗教嘅教會都接納三位一體係傳統教義之一；反對嘅就支持「一位格論」，否定三一論。
傳統天主教會將聖神降臨節第一主日定為三一主日，紀念天主聖父、聖子、聖神係三位一體。
伍國任

伍國任（Ng Kwok Yan，1933年9月11號—）係前香港麗的電視同亞洲電視新聞主播之一，1967年入亞洲電視前身麗的呼聲（麗的映聲／麗的電視）做過記者，最後做埋新聞主播，主持《六點鐘新聞》、《夜間新聞》、當年今日等電視節目。
伍國任曾經係亞洲電視新聞公共事務部年資最長嘅主播，係亞視老臣子。
佢喺到1994年8月13號退休。
伍啟銘

伍啟銘，香港電影工作者，曾經憑電影《明日戰記》入圍第41屆香港電影金像獎最佳攝影。
伍國瑩

伍國瑩早年從南海學宮輟學，去商人潘振承嘅散貨檔做夥計、船工，後來負責打理帳房。美國番鬼亨德亦讚「好醒目、計數快而準、行號辦事爽利、打包企理、手法靈巧」。
乾隆三十八年（1773年），同伯侄伍鋼一齊，喺武夷山做茶葉生意。
乾隆四十二年（1777年），第一次以「浩官」嘅名義搞買賣。
乾隆四十九年（1784年），喺英國東印度公司嘅扶植底下，伍國瑩開始另起爐灶，創立咗元順行，無耐改行號叫怡和行。
乾隆五十七年（1792年），將生意交畀個仔伍秉鈞打理。
伍子權

伍子權，香港親中派政治人物兼商界人士，中銀國際證券董事總經理，支持「愛國者治港」主張同埋北京未經諮詢或香港人同意而落實嘅「完善選舉制度」。

早年經歷
佢喺1973年隨家人前往加拿大溫哥華生活，喺接受央視訪問嘅時候曾經提到自己喺溫哥華嘅時候都已經心繫中國，去到1997年返回香港發展。

選舉經歷
喺2021年9月，佢當選成為香港特别行政區選舉委員會金融服務界委員。之後佢喺李家超無提政綱嘅情況下，有份提名李家超參與2022年香港行政長官選舉。

爭議
佢曾經喺2021年4月，有份散播亞洲金融風暴北京救港謠言，喺央視新聞訪問入面，指當時係北京救港。但事實係，當時香港只係動用自己嘅外匯儲備，唔涉及中共嘅資源或者官員。
伍國慶

伍國慶（粵拼：ng5 gwok3 hing3，英文：Mike Eng，1946年9月14號—）係美國華裔政治人物，民主黨人。2006年至2012年，佢做加州眾議院第49選區議員。
佢老婆係趙美心，史上第一個當選美國國會議員嘅華裔女人。
交換圖

喺範疇論入面，交換圖係用嚟表示唔同嘅物件、態射同埋佢哋嘅性質（例如萬有性質）嘅工具，通常用頂點嚟代表物件，箭嘴代表態射。
喺幅圖入面，如果將連接任何兩個物件之間唔同嘅路徑上面嘅態射覆蓋埋一齊，得到嘅結果都係一樣嘅話，咁呢個圖就係一幅交換圖。另外，習慣嚟講，實線係代表任意畀咗嘅態射，虛線就係由其他態射整出嚟嘅態射。
交換環

交換環係抽象代數環論入面嘅一種環，佢嘅乘法運算滿足到交換律。研究交換環嘅學問叫做交換代數，相反，非交換代數就係研究非交換環嘅學問。
最簡單嘅交換環例子有整數環、單變數多項式環、多變數多項式環同埋佢哋嘅商環，佢哋喺代數數論同埋代數幾何入面好有用。

定義
想知多啲：環 (代數)
一個環係一個集合  附上兩個二元運算，通常叫做加法同乘法，符號係「+」同埋「⋅」例如｢｣、｢｣咁，而且佢哋要符合一啲條件： 附上「 + 」要係一個阿貝爾羣， 附上「 ⋅ 」要係一個么半羣（monoid），同埋乘法對加法要滿足分配律。加法同乘法嘅單位元素通常分別用 0 同 1 嚟表示。
如果乘法係交換嘅話，即係話對所有嘅 a 同 b：
a ⋅ b = b ⋅ a
咁個環  就話係交換嘅。

例子
一個好簡單但係非常重要嘅例子係整數環 ，由於整數乘法係交換嘅，呢個係一個交換環嚟。 呢個符號係嚟自德文嘅 Zahlen （數）。
一個場係一個交換環，當中  同埋所有非零元素都有乘法逆元素，所以根據定義，所有場都係環嚟。有理數、實數同埋複數都係呢類嘅例子。
如果我哋已經有一個交換環 R，我哋可以喺佢之上構作多項式環 R[X] 甚至多未知數多項式環 R[X1, X2, ..., Xn]，佢哋都係交換環。
如果 V 係一個拓撲空間，例如  嘅開集，V 上面嘅連續實/複函數形成一個交換環，如果 V 有可微結構或者複結構嘅話，例如 V 係一個複流形，咁 V 上面嘅可微函數或者全純函數都形成一個交換環。

除數
係一個場入面，任何元素都可以做除數，但係喺環入面，除數嘅理論就有趣好多，因為唔係所有元素都可以做除數。如果一個元素有乘法逆元嘅話，咁呢個元素就叫做可逆元素。另一個概念叫做零因子，啫係話一個元素 a，存在另一個非零元素 b 令到 ab = 0。如果個環 R 係冇非零零因子嘅話，R 就係一個域。如果一個元素 a 對某個正整數 n 符合 an = 0 嘅話，呢個 a 就叫做係零冪嘅。

局部化
内文：局部化 (環)
環嘅局部化係一個過程，令到某啲唔可逆嘅元素變成可逆，亦即係話，增添一啲乘法逆元入個環到。詳細啲講，如果 S 係一個乘法封閉集（啫係如果 ,  都喺 S 入面嘅話， 都要喺 S 入面），咁 R 對 S 嘅局部化，通常用 S-1R 嚟表示，係由
，
嘅樣嘅元素組成，當中佢哋嘅加法、乘法同等於關係同平時我哋做分數計算差唔多。事實上，有理數  其實係整數環  對非零整數嘅局部化。相似地，對任何域 R 我哋都可以對非零元素 R\{0} 做局部化，得到佢嘅域中分數場 Frac(R)。如果 S 係由一個固定元素 f 嘅所有次方組成，噉個局部化就可以寫成 ，如果 S 係一個質理想嘅補集嘅話，局部化會寫做 。
交換碼

交換碼係指交換電腦文件嗰陣所使用嘅編碼。
對於電腦嚟講，唔同系統有可能使用唔同嘅內碼。但係如果唔同系統之間要交換文件，就會發生亂碼現象。解決嘅方法就係，喺交換文件前，文件提供者首先將由內碼形式儲存嘅文件，轉換成交換碼形式嚟儲存，之後先至交換。對方接收文件之後，文件接收者再將文件由交換碼轉成內碼。
為咗方便起見，好多系統嘅內碼會直接使用交換碼，例如對英文系統嚟講，ASCII就廣為各種系統所使用。

中文交換碼
喺台灣，中文資訊交換碼（CCCII）係最早提出嘅交換碼，但係冇成爲官方標準。目前嘅官方標準爲中文標準交換碼（CNS 11643），但係並未得到民間支持。
對繁體中文嚟講，中文編碼嘅事實標準爲大五碼（Big5碼）或者統一碼（Unicode）。鮮有系統或者軟件用中文標準交換碼作爲內碼，甚至喺交換文件嗰陣時都唔會轉成呢種交換碼。而即使大五碼嘅設計只係作爲內碼，而唔係交換碼，當中好多字符都冇收入，交換文件時可能會造成部份資料流失，或者因爲各使用者嘅個人補充造字編碼唔一樣而令造字部份出現亂碼。不過因爲各大系統都用佢，於是大家寧願有呢啲問題，都仲沿用佢嚟交換文件。而家收字多過佢好多嘅統一碼普及咗，問題有所改善。

統一碼
對統一碼系統而言，UTF-8、UTF-16、UTF-32都可以話係交換碼。
交換律

交換律係二元運算嘅其中一個屬性，指運算數嘅次序交換咗都唔會影響結果。四則運算入面，加同乘都符合交換律，例如，咁，減同除就唔符合，例如，。
交換旅遊日記

《交換旅遊日記》（My Exchange Journey），係香港電視娛樂製作嘅真人騷遊埠節目，2017年4月8號到7月22號逢禮拜六22:00-22:30喺ViuTV播，由香港嘅羅彩玲同德國嘅Katherine Sparshatt主持。兩位節目主持會「交換」生活十日，代入對方角色同日常生活，體驗唔同地方文化習慣。
交換禮物博弈

交換禮物博弈係由Akerlof同Yellen提出嘅博弈模型，用嚟模擬老闆同員工之間嘅關係。老闆首先決定畀高人工定係低人工，員工再決定係畀心機做嘢定係揸流攤。
交易

交易（英文：Financial transaction）又叫貿易、交換、互市，係買賣雙方對有價物品同服務做互通有無嘅行為。可以係用貨幣做交易媒介嘅過程，亦可以係以物易物，例如一隻黃牛交換三隻豬。
交易廣場

交易廣場係香港一組寫字樓大樓，響香港島中環康樂廣場8號，隔離係港鐵香港站。香港交易所嘅交易大堂就係響交易廣場。交易廣場係置地嘅物業。
伍樂城

伍樂城（粵拼：ng5 lok6 sing4；英文：Ronald Ng；1971年12月27號—），係香港音樂監製、作曲家、電影配樂、伯樂音樂學院院長/導師同樂有所城慈善音樂基金會創辦人。2011年，佢被揀做香港十大傑出青年。
伍泰龍

伍泰龍（英文：Jason Ng，2000年2月12號—）係香港男子三項鐵人運動員。
佢喺2024年巴黎奧運代表香港參加男子個人三項鐵人。
伍榮發

伍榮發係香港親中派政治人物兼保險界人士，中國海外保險行政總裁。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會保險界委員。
伍永裕

伍永裕係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
伍淑怡

伍淑怡（粵拼：ng5 suk6 ji4，英文：YoYo Ng，1988年7月24號—），係香港少女模特兒，2005年出道，有「翻版謝婷婷」嘅稱號，2015年同吳堯堯（仙樂都）、連綺嵐組成女子組合 Honey Pie。佢亦曾經拍過《喜愛夜蒲2》、《鴨王》、《港囧》等等嘅戲。

裸照外洩
喺2015年，伍淑怡畀自稱係廣告公司嘅人呃拍裸照，之後畀對方攞咗去賣。由於佢報警但差人幫唔到手，所以同年10月18號佢喺牛頭角寓所割脈企圖自殺，最後救得返。

跳海自殺
喺2017年1月17號凌晨時分，伍淑怡喺觀塘海濱花園附近跳海自殺，用Facebook直播過程。直播期間，更疑似透露自己搭上有婦之夫，更講到：「好希望佢呢世都開心、平安快樂，希望佢老婆瞓爛張雲石床先好死，跟住就到佢。伍淑怡墮海後被發現送往聯合醫院治理。事後伍淑怡被問到輕生原因，她說：「我都唔知，我呢段時間諗唔開，跟住就突然之間咁樣，我依家睇緊朋友畀我嘅訊息，唉！原來我又去咗新聞！（當時飲醉咗？）當時飲咗半杯酒，可能醉醉哋，唔係好記得當時情況。」

畀差人攞電話同騷擾
内文：伍淑怡抄牌案
喺2018年6月22號，伍淑怡聲稱有差人喺街上查身份證嗰陣話想同佢做朋友，又想攞電話同地址，佢就畀咗對方，之後嗰個差人真係打電話畀佢，佢就搵朋友扮佢接電話，又將對話錄音。事後佢喺網上公開事件，又去咗差館報案。
伍氏

伍係唐人姓氏，喺《百家姓》裏頭排第89位。

名人
伍冰枝：第26任加拿大總督
伍宜孫：永隆銀行嘅開山鼻祖
伍舜德、伍沾德兄弟：美心食品公司嘅阿頭
伍碧權：花名「台山伍」、「權哥」，香港馬圈名人
伍詠薇：香港藝人
伍倩彤：香港藝人
伍淑怡：香港藝人
呢篇伍氏係同姓氏有關嘅楔位文章，重未寫完嘅。麻煩你幫手充實佢。
人日

人日係中國傳統嘅節，響每年農曆正月初七，呢日係每個人嘅生日。中國神話中，傳說女媧第七日做咗人出嚟，所以定正月初七做人日。
Parassy

Parassy係法國嘅一個市鎮，位置喺些爾。
Papparich

Papparich（金爸爸）係一個來自馬來西亞嘅連鎖餐飲品牌，喺全球唔少國家都以唔同形式經營。除咗經營餐廳之外，佢哋亦有自己品牌嘅即沖咖啡包。

各國情況
佢哋喺澳洲、汶萊、柬埔寨、中國、印尼、紐西蘭、星加坡、斯里蘭卡、南韓、台灣同美國都有經營。喺台灣，欣葉國際餐飲攞到Papparich品牌嘅經營權。而喺澳洲同紐西蘭，Papparich品牌係由ST Group經營。
Paradise

paradise喺英文界入面，一般都係天堂、伊甸園、樂園同極樂噉解。佢重可以係：
維基辭典有呢個詞嘅解釋：paradise
Paramount+

派拉蒙+（Paramount+，前身喺CBS通行證-CBS All Access同10通行證-10 All Access）係派拉蒙環球擁有嘅自選影像（Video On Demand）串流平台服務。 呢個服務嘅內容主要來自CBS Media Ventures（包括CBS Studios），派拉蒙媒體網絡（前身係Viacom Media Networks同ViacomCBS國內媒體網絡）和派拉蒙影業嘅電影片庫，同時還包括原創系列嘅電影，體育賽事嘅直播，電影同節目重温，以及喺美國嘅CBS電視台嘅直播(只限美國)。
派拉蒙+將會喺2024年登陸東南亞、香港、澳門、台灣、中東同非洲地區。[1]
Parata

Parata係法國嘅一個市鎮，位置喺上歌斯嘉。
Paradou

Paradou係法國嘅一個市鎮，位置喺隆河河口。
Papleux

Papleux係法國嘅一個市鎮，位置喺埃納。
今村博治

今村博治（1949年4月27號—）係日本足球員，司職前鋒，曾經喺1976年爲日本足球代表隊出場4次。
今晚瞓酒店

《今晚瞓酒店》（Staycation）係香港電視娛樂製作嘅本地旅遊節目，由林婷、劉思美、呂爵安、黃奕晨主持，2020年8月10號到8月21號逢禮拜一到五23:00-23:30喺ViuTV播。節目會介紹香港境內適合本地人度假嘅特色酒店。
雖然ViuTV喺節目預告聲稱呢個節目係《入住請敲門》乾淨版，但同前者無任何關聯，並唔係《入住請敲門》系列一部分。兩者共通點主要係主持陣容都有林婷，而監製都係吳繼業，以及運用咗類似《入住請敲門》標註靈異物位置嘅特效介紹酒店房特別之處同埋會影低主持同嘉賓喺酒店房瞓覺。
今期流行

《今期流行》（英文：Big Big Beauty）係香港電視廣播有限公司嘅資訊節目，介紹香港潮流資訊，總共有兩輯：第一輯由張寶兒、單文柔、丁子朗、麥凱程、孔德賢、伍樂怡、黃碧蓮做主持，喺2018年2月23號到11月16號逢禮拜五21:00到21:30喺J2播；第二輯由丁子朗、孔德賢、王虹茵、伍樂怡、張寶兒、麥凱程、黃碧蓮、魏韵芝、鄧以婷、譚焯升、何泳芍（第26集起）做主持，喺2018年11月22號到2019年8月30號逢禮拜四、五22:00到22:30喺J2播。

節目調動
2018年12月14號：由於21:30-00:00播電影《屍殺列車》，所以停播一集。
2019年2月21號：由於直播《賽馬直擊：杜拜星期四賽馬日》，所以停播一集。
2019年3月22號、3月29號、4月5號：由於播《時尚生活：米蘭巴黎時裝周2019》，所以停播三集。
2019年6月20號：由於直播《賽馬直擊：雅士谷金盃賽馬日》，所以停播一集。
2019年6月21號：由於直播《賽馬直擊：英聯邦盃賽馬日》，所以停播一集。
今晚見

《今晚見》（英文：See You Tonight）係亞洲電視數碼媒體製作嘅現場直播清談節目，由梁思浩、李麗蕊、陳彥行、曾華倩、朱慧敏、向海嵐、樂瞳、朱慧珊、蘇姍、王喜、李志剛、劉錫賢、容海恩、楊立門、黃永熾、鄒攝主持。節目喺亞洲電視A1台清談節目時段現場直播，播放時間係逢星期一至五20:00-21:00。
2018年4月因節目改革，《今晚夜D見》喺2018年4月6號之後停止播放。
今村卓博

今村卓博 ，係日本嘅一個男配音員。

配音作品一覽
呢個表唔完整，歡迎加料。
今村優貴

今村優貴（1976年7月11號—）係日本足球員，司職後衞，效力過甲府風林。
今晚趁熱食

《今晚趁熱食》（Tonight's Menu）係香港電視娛樂製作嘅飲食同娛樂新聞節目，由陳嘉倩、強尼、陳安立、李昭南、羅沛琪、沈殷怡、蔡宛珊、陳子豐、黃奕晨、王頌茵、英健朗、余逸思、朱晉傑、廖嘉輝、蔡寶欣、李建邦、文桂琪、王凌燕主持，2020年6月8號到10月23號逢禮拜一到五19:30-20:00喺ViuTV播，由9月21號到10月9號（第76-90集）改為19:30-19:55播（實際節目時長由大約23分鐘縮短到大約20分鐘）。
節目主要用飲食做主題，推介特色餐廳同埋食譜，又會示範點樣煮。而節目尾聲亦有《三分鐘熱度》環節會報道娛樂新聞，承繼返之前同一時段播嘅《十五分鐘熱度》嘅角色。
節目同亞洲電視節目《香港有飯開》有啲相似。

主持陣容
廠景直播主持：陳嘉倩、強尼、陳安立、羅沛琪、蔡宛珊、朱晉傑、沈殷怡、陳子豐、王頌茵、虞逸峯
外景片段主持：李昭南、黃奕晨、英健朗、余逸思、蔡寶欣、李建邦、張殷慈、陳郁憲。
外聘外景片段主持（M17主播）：劉祖怡Joey、小白Snow、劉海琦Heidi、卡蜜拉Camilla、梁小恩、Joanne、Cherry、陸盈盈Venus、卓淑貞Hannah、霍嘉恩Gracey、張嘉徽Kathy、葉梓嵐。
娛樂新聞主播：廖嘉輝、文桂琪、王凌燕
其中廠景直播主持隨住唔同階段有唔同安排：
第1到25集採用一至兩位主要主持（陳嘉倩搭配強尼或陳安立，或者得強尼一位）加三位次要主持嘅模式。
第26到60集固定兩位主要主持，一男（強尼或陳安立）一女（陳嘉倩、羅沛琪（第35集起）、沈殷怡（第48集起）或蔡宛珊（第49集起）），而第二節會出現最多兩位次要主持。
第61集開始固定三位主持（禮拜五兩位），平起平坐唔分主次。

第26到60集
因應7月中旬武漢肺炎香港疫情第三波爆發，由第26集開始，節目環節有改動，第一節改做類似《今日疫情》形式嘅環節「疫情速遞」，包括街訪同專家訪談。
另外第二節唔定期播出環節包括：「著數推介」、「突擊巡舖」、「新老店巡禮」、「外賣精選」同埋「相機先食」。

第61到100集
隨住疫情逐漸放緩，「疫情速遞」環節時間縮短，唔再請嘉賓訪談，同時再引入一啲新環節，以預錄片段為主。另外，節目無再話自己係「現場直播」。第71集開始取消咗外景主持。
唔定期播出環節包括「著數推介」、「突擊巡舖」、「新老店巡禮」、「行山食乜好」、「相機先食」同埋「人情料理」。

「素食有fun素」（逢禮拜一）
示範製作素食料理。由余逸思主持、素食達人陳浩然做主廚，由第61集開始播出。
同之前嘅「素食星期一」環節一樣都係介紹素食，不過唔係介紹店舖。

「食物拼一拼」（逢禮拜二）
比較來自三個由唔同地區買返嚟嘅同一款食物，由試食專員按照食物嘅味道、賣相同埋價錢等，比拼邊一款勝出。試食專員由三位廠景直播主持兼任，第28集起無廠景主持，由呢過節目班底嘅其他兩位主做試食專員。第62集起改做外景環節，由朱晉傑一個人固定主持。

「全部都係雞」（逢禮拜二）
介紹用雞做主要食材嘅料理。由黃奕晨主持，譚凱倫做主廚。由第62集開始播出。

「教你煮fusion」（逢禮拜三）
由虞逸峯主持，廚藝導師Celia Chan示範將唔同國家嘅美食融為一體嘅「融合菜」料理。由第63集開始播出，承接之前嘅「教你食好嘢」環節。

「外賣精選」（逢禮拜四）
係因應疫情夜晚食群肆無得營業而增加嘅環節，推薦外賣美食。由第36集開始唔定期播出，第64集起改為逄星期四播出。
由第56集起，推介專員會同嘉賓一齊試食評鑑。

「煮要喺屋企」（逢禮拜四）
介紹日常嘅住家菜。由蔡寶欣主持，梁業示範烹調。由第64集開始播出。

「星色味俱全」（逢禮拜五）
請嘉賓上嚟錄影廠做訪問，到最後嘉賓要答主持一條刁鑽問題，如果揀唔答，就要喺鏡頭面前食一樣由節目組預先準備而嘉賓唔鍾意食嘅嘢。（第75集變咗成喺外景場地預錄嘅訪問，亦無咗答問題嘅環節。）

「調教你個胃」（逢禮拜五）
介紹用3種食材、10分鐘可以製作成嘅住家菜色。由王頌茵主持，梁祖堯示範製作。由第65集開始播出。

「著數推介」
介紹正在推出優惠嘅食店，原本逢禮拜三播出，第23集後暫停之後唔定時播出。

「突擊巡舖」
突擊各區標榜高質食物嘅專門店。逢禮拜四播出，第24集之後唔定時播出。

「新老店巡禮」
介紹有相當經營歲月、或者係老字號品牌嘅食店，逢禮拜五播出。第25集之後暫停，由第52集開始唔定時播出。

「行山食乜好」
由第71集開始播出。

「相機先食」
由第42集開始唔定時播出，介紹環境同埋菜色都係打卡唔可以錯過嘅食店。

「人情料理」
由第73集開始播出，介紹著名廚師背後嘅理念同埋故事。

「素食星期一」（逢禮拜一）
介紹素食店舖。
第1到21集喺節目嘅第一節播出，第26集改喺第二節播出，第26集之後暫停。

「美味攻略」（逢禮拜一）
廠景直播示範點樣運用調味秘方，令製作嚟嘅餸菜質素大大提升。
第1到21集喺節目嘅第二節播出，第26集暫停，第31集改喺第二節播出，第31集之後暫停。

「食店呢分鐘」（逢禮拜二）
用外景直播方式介紹特色食店。第2集開始喺節目嘅第一節播出，第22集之後暫停。

「教你食好嘢」（逢禮拜三）
廠景直播，介紹普通人唔識但係好好食嘅食材，由廚藝導師Celia Chan揀一種菜色烹調去教點樣運用。
第3集開始喺節目嘅第二節播出，第58集之後暫停。

『藝人「蕾」台嘉賓』（逢禮拜四）
參賽者製作唔同嘅菜色比拼廚藝，交畀廠景直播嘅評判評分，咁多集最高分嘅兩位參賽者會入決賽比拼。
第4集開始喺節目嘅第二節播出，第29集之後暫停。

「零食神開箱」（逢禮拜一至三）
由李建邦主持，喺廠景介紹特色零食畀其他主持試食同埋評估售價。
第61集開始喺節目嘅第二節播出，第73集之後暫停。

「真人大測試」
一日三餐按照餐單進食，對比測試前後嘅結果。測試第一日同最後一日測試者都會喺廠景直播出鏡，其餘日子就通過視像通話出鏡。
第1集開始喺節目嘅第一節播出，第26集之後暫停。
伯拉孟特

伯拉孟特（Donato Bramante，1444年—1514年4月11號）係意大利文藝復興時期嘅畫則師，創作唔少文藝復興建築，亦有份設計聖伯多祿大殿。
伯明翰

伯明翰（英文：Birmingham）係英國英倫西密德蘭一座工業城，住咗102萬人，係繼倫敦後英國第二大城。
2023年9月5日，伯明翰政府因為喺同工同酬訴訟敗訴，須要賠償7.6億英鎊，於是宣佈破產。
伯明翰環球

伯明翰環球（英文：BIRMINGHAM INTERNATIONAL HOLDINGS LIMITED，港交所：02309）係一間香港上市公司，主席兼主要股東係楊家誠，截至2011年5月，楊家誠持有集團權益約莫係26.31%。

史
集團喺2002年11月以每股港幣1緡配售同發行一共3600萬股新股上市，嗰陣時叫「泓鋒國際控股有限公司（英文：Grandtop International Holdings Ltd.）」。
2007年6月，集團以代價1495萬英鎊收購Birmingham City Plc (BCFC) 29.9% 權益。BCFC嘅股份喺倫敦交易所另類投資市場上市，擁有英超球會伯明翰足球會。
2009年8月，集團再以每股1英鎊向BCFC提出全面收購，涉資約莫5713萬英鎊
2010年1月，集團改名做「伯明翰環球控股有限公司」。
伯明翰機場

伯明翰機場（粵音：baak3 ming4 hon6 gei1 coeng4）係喺英國英格蘭嘅一個機場，喺1939年嗰陣起好兼且開放畀人用嚟搭飛機。
伯朝拉河

伯朝拉河（俄文：Печо́ра）係俄羅斯嘅河，長1,809公里，由烏拉山脈流去巴倫支海。
伯朝拉低地

伯朝拉低地係俄羅斯一塊低地，位於烏拉山脈同季曼嶺之間嘅伯朝拉河流域，由涅涅茨自治區同埋科密共和國負責管轄，該地區蘊藏石油同埋煤。
Neuville-lès-This

Neuville-lès-This係法國嘅一個市鎮，位置喺亞丁。
Neuville-sur-Ain

Neuville-sur-Ain係法國嘅一個市鎮，位置喺安省。
Neuville-Day

Neuville-Day係法國嘅一個市鎮，位置喺亞丁。
六式碼

六式碼（粵拼：luk6 sik1 maa5，英文：Six sigma）係一套商業流程管理標準，1986年由摩托羅拉發明，最初目的係工業生產上面，將出現次貨嘅機會限制喺六個標準差（約莫0.00034%）下面。
六平光成

六平光成（1991年1月16號—）係日本足球員，司職中場，效力清水心跳。
六度分隔

六度分隔或六度分離（Six degrees of separation）係一個假設、猜想，話一個人識嘅一個人，即係你嘅朋友，叫第一度分隔，你識嘅朋友識嘅朋友，叫第二度分隔，如此類推，六度分隔話經過六度嘅分隔之後，全地球嘅人都連埋一齊，你同每個地球人都係隔開六度或六層，簡單啲可以咁講：「你同任何一個陌生人之間分隔開嘅人唔會多得過六個，即係話，最多通過六個人你就可以識到一個陌生人」。幾項研究，好似美國哈佛大學心理學教授 Milgram 嘅小世界實驗（en:Small world experiment），做過實驗，測吓呢個連通性。雖然確切分隔度係由人口嚟決定，結果指出分隔度數係相對細。六度分隔係「小世界現象」嘅同意詞。
六度分隔呢個理論提出之後，引起社會好大嘅關注，1990年，就有套戲劇《六度分隔》開映。1993年，同名電影《六度分隔》（Six Degrees of Separation）上畫。
咁多年唻，呢個理論仍然有爭議嘅地方，由論文發表到而家有關呢方面嘅研究都唔多，不過，喺應用方面就發揮得唔錯，特別係保險業同直銷業。
六度相隔理論

《六度相隔理論》係香港女子組合Lolly Talk嘅第八首單曲，由組合成員吳倩怡作曲，雷暐樂（中文：雷暐樂）填詞，喺2024年2月1號推出。
六島

六島係上海一座多媒體藝術中心，二〇〇七年由法國人Thomas Charvériat開辦。中心匯集多類電子藝術團體，包括行為藝術、多媒體藝術家同工程師。佢哋嘅作品主要集中喺互動裝置藝術，畀人探索。六島嘅作品主要係描述技術喺我哋知覺同埋溝通方式有乜嘢影響。二〇一〇年八月，六島藝術中心成員曾經同中國六名藝術家合作，展覽場地包括巴黎嘅Albert Benamou畫廊、Galerie Twenty-one同Loft，重有雪梨展出嘅白兔中國當代藝術收藏，上海當代藝術館（民政部），香港藝術博覽會，台北嘅路易威登畫廊同澳門嘅達米恩·赫斯特，Thomas Heatherwick同蔡國強。而當中紅門畫廊係中國六島罕有嘅代表。

創作過程
喺21世紀上海，六島藝術中心嘅作品利用數碼技術同世界各地互動溝通，喺生動同埋繁忙嘅環境中產生思想以及情感。該集團宣稱，佢成員嘅創作精神一直保持成為主流嘅公共藝術。大部分作品採用咗LED技術。由內部藝術總監帶領編舞家吳艷丹同埋李靈溪或Chaim Gebber，然後將視頻記錄變成一個LED嘅投影。佢哋用自製軟件來配作品顏色並創建一個心位圖。中國最古老嘅私人藝術畫廊–紅門畫廊描述呢個技術嘅關聯：「數碼媒體開始活躍起來，有說話、夢想、陰謀、同埋誘惑。」指嘅係「偷窺、幻想」、「戀物症」以及「視覺押韻」反映喺作品中。

合作組織
中國郵政報導指出，所有六島藝術中心嘅作品由多名唔同藝術家組成。成員注重合作，概念源自可增加大量唔同嘅諗法。每件藝術品都由策展人同埋藝術總監創作一個主題，然後同藝術家分享，經過反饋同埋討論後，藝術家同埋技術人員一齊將主題概念轉化成藝術作品。每件藝術作品中可以揾到相關來自作家、導演、模型、攝影師、技術人員、畫家、程序員、編舞家同埋編輯。過程中員工直接同藝術家合作，作品受到一定承認。

理念
喺21世紀，北京同埋上海嘅急速而忙碌嘅生活方式。六島嘅LED作品展現出短暫而美麗嘅時刻。六島展現出中國人喺大眾前唔係成日見到嘅情感。喺藝術作品上，六島亦描述中國嘅男性同埋女性嘅慾望。

城市化
時至今日，發展中嘅中國走向第十一個中國五年計劃。動亂時期建築物以及現代化嘅基礎設施共同存在。呢啲重大嘅變化反映喺大量六島嘅作品中。當中集合城市化嘅概念，喺同一地方同埋唔同工作領域中提供一個人與人之間思想上嘅交流。

歷史和同埋傳統
六島嘅作品參考中國文獻同佢嘅藝術風格，往往受到中國藝術，中國歷史所影響。包括中國剪紙、米紙、毛澤東同埋共產黨嘅形象。六島將基地設於上海，主題圍繞城市化帶來嘅技術。特點係將中國傳統嘅生活形色變得「電子化」。作品大多係透過中國傳統剪紙嘅圖片結合LED動畫技術。

交流
六島作品中以現代化嘅特點加入中國傳統藝術，當中採用傳感器，流動跟?裝置，GPRS搖控視頻同埋聲納測距器。以上儀器有助藝術家同埋技術人員開展更多不同文化。

獎項同埋榮譽
二零一零年四月，六島入選由路易威登主辦嘅展覽，策劃人係著名日本建築師設計嘅美美犬井久美子。台灣藝術家林明弘以動畫嘅台北建築。該藝術中心係一個喺世界上擁有三個贊助商，由路易威登，展示出世界著名嘅藝術家，好似村上隆、Stephen Sprouse同埋Richard Prince。
二零一零年九月，喺澳門文化空間舉行由路易威登主辦嘅展覽中心，六島再次被選中展出作品有Raining Stars，集中採用煙火效果。喺二零一零年，年度傑出亞洲藝術獎，六島亦得到提名。六島成員唐羅絲喺上海舉辦佢首次個人展覽並為此，名為“Roseless”，由拉脫維亞總統Valdis Zatlers舉行開幕儀式。
Polminhac

Polminhac係法國嘅一個市鎮，位置喺康塔爾。
Pollieu

Pollieu係法國嘅一個市鎮，位置喺安省。
Polveroso

Polveroso係法國嘅一個市鎮，位置喺上歌斯嘉。
Pomarède

Pomarède係法國嘅一個市鎮，位置喺奧斯坦尼大區嘅洛特。
Pomas

Pomas係法國嘅一個市鎮，位置喺奧德。
Polliat

Polliat係法國嘅一個市鎮，位置喺安省。
Polo裇

Polo裇，又叫Polo衫，係種裇衫，有衫領，胸口對上先至有鈕扣。雖然Polo呢個名係解馬球，不過最先係設計畀打網球嘅人著。
上野真實

上野真實（1996年9月27號—）係日本足球員，踢前鋒，曾經喺2017年為日本女子足球代表隊出場3次。
上野紗稀

上野紗稀（1994年11月20號—）係日本足球員，踢後衞，曾經喺2013年為日本女子足球代表隊出場1次。
上野秀章

上野秀章（1981年5月31號—）係日本足球員，司職守門員，效力過京都不死鳥，廣島三箭，及德島漩渦。
上間江望

上間江望 ，係日本嘅一個女藝人同埋配音員。
上野良治

上野良治（1973年4月21號—）係日本足球員，司職中場，曾經喺2000年爲日本足球代表隊出場1次。
上長沙泳灘

上長沙泳灘，香港泳灘之一，喺大嶼山長沙，嶼南道，英文叫Upper Cheung Sha Beach。行政上歸離島區。設施有泳灘、燒烤場。歸康樂及文化事務署管。
上野展裕

上野展裕（1965年8月26號—）係退役日本足球員，教練，執教過新潟天鵝，及山口雷法。
上門知樹

上門知樹（1997年4月27號—）係日本足球員，踢前鋒，效力FC琉球。
冰格

冰格，又叫雪格，係雪櫃嘅其中一格，入面溫度低過冰點，一般係攝氏零下18至20度，可以裝冰、凍肉、雪糕、雪條等等。
冰斗

冰斗（Cirque）係指由冰川侵蝕山地形成三面環山嘅凹地嘅一種地形。
冰川

冰川，又叫冰河，係一種由冰構成嘅河。冰川通常都好持久，靠地球引力慢慢郁。因為冰好硬，同地面有好大磨擦，足以改變地型。冰川嘅冰，喺地球係第二大水來源，排響海之後；如果單係睇淡水，佢重係最大來源㖭[未記出處或冇根據]。冰川邊個大洲都有，連澳洲都有。冰川嘅冰可以講係永久，冚響上面雪，最後畀其他新雪壓到實一實。
冰川可以做成獨有嘅地貌，佢同地面磨擦，令到岩石磨到變石頭，有好多碎石，磨到山谷個切面都變做兜（U）。冰川會帶埋下面嘅石一齊行，所以佢前後左右都係碎石堆。冰川頭因為天氣熱，啲冰會溶，所以會睇氣溫伸縮。幾條冰川頭一齊重會做成圓型谷。
阿根廷佩里托莫雷諾冰川
冰心

冰心，母親和她的第三個細佬。
冰心（原名謝婉瑩，1900年10月5號—1999年2月28號）係中國作家，福建長樂人，晚年被人尊稱「文壇祖母」（文學界嘅阿嫲）。

簡歷
kjheriehirtdt/luogyiof
[j
1923年到1926年，冰心向美國威爾斯利女子大學留學嗰時忌成績單。

翻譯作品
較為有名嘅翻譯作品有印度泰戈爾嘅《園丁集》、《吉檀迦利》、《泰戈爾劇作集》，敘利亞作家紀伯倫嘅《先知》。
1926年，冰心同吳文藻結婚，主持人司徒雷登。

屋企
阿爸，謝葆璋，福建長樂人。
阿媽，楊福慈，福州人，書香世家。
大弟，謝為涵（1906-1944）。
二弟，謝為傑（1908-1986），化工專家。
三弟，謝為楫（又名冰季）（1910-1984），作家，海事專業教授。
丈夫，吳文藻，1929年結婚，有一仔兩女，吳平（原名宗生，1931年-），大女；吳冰（原名宗遠，1935年-），二女；吳青（原名宗黎，1937年-）。
1951年嘅冰心
冰川學

冰川學（英文：Glaciology），又叫冰河學，係地球科學嘅一個分支，專門研究冰川（冰河）同埋地球表面各種自然冰體。
冰架

冰架（英文：Ice shelf），又叫冰棚，係由冰川流入大海海岸線嘅大型浮冰，喺南極洲、格陵蘭、加拿大同俄羅斯嘅海岸可以見到，厚度可以由100到1000米。
伍日照

伍日照（Daniel Ng Yat-chiu，1937年—2013年8月23號）係香港生意人，香港出世同長大。一九七五年將美國麥當勞帶入香港，人稱香港麥當勞之父。《經濟學人》發表巨無霸指數，亦同佢有關。香港慈善機構麥當勞叔叔之家（中文：麥當勞叔叔之家 (香港)），亦係佢搞起。

學業
佢伊利諾大學畢業，之後去倫敦帝國理工學院讀化學工程，得博士學位。

事業
佢讀完書後，去咗美國燃氣技術研究院打工。間院係歸伊利諾理工大學，主管環境保護同埋能源系統研究計畫。
一九七二年返香港。好友馮慶炤，即係唐人有錢佬馮秉芬個仔，邀請佢加入佢個基金公司做嘢，公司叫Inter-Asia Management Co. Ltd。當時美國麥當勞想開拓香港市場，聯絡間公司，物色本地合作伙伴。伍日照本來介紹個朋友，同馮氏父子合作。不過朋友甩底，伍日照頂上。伍日照同馮氏父子，準備齊齊開麥當勞。伍日照初時，家人都唔睇好。但佢堅持去美國麥當勞受訓，洗廁所、捧餐，乜都要做。一九七五年一月，全港首間麥當勞，開喺銅鑼灣百德新街，第一日生意好好，超過預期，生意額逾七千銀。當年漢堡包，賣一圓六毫。伍日照一直擔任香港麥當奴餐廳董事總經理。一九九五年，香港經營權，賣返美國總公司，佢就退任。

工作方法
佢落區格價來定價，睇下各區士多可樂、煙仔售價，得知市民日常生活開支，從而比對定價。伍日照管理麥當勞，有傷健共融，亦係全港餐飲集團之中，首家全面禁煙。
《經濟學人》年年發布巨無霸指數，反映唔同地區貨幣水平，概念同伍日照有關。1970年代後期，伍氏有位美國朋友，借伍日照，收集全球各地麥當勞巨無霸售價，然後喺律師會發布，引起《經濟學人》注意，發揚光大，年年該報發表新數據。

音樂
伍日照喜好西樂。
伍文生

伍文生（英文：Ng Man Sang，1974年1月8號—）係香港男演員同主持人，無綫電視藝員。

簡歷
伍文生1993年第6期無綫電視藝員進修班畢業。2005年結婚，其後息影，移民去澳洲雪梨，至2013年回流香港，2021年7月份回巢無綫電視。
伍晃榮

伍晃榮（英文：Ng Fong Wing，1940年5月24號—2008年4月17號）綽號「阿盲」、係香港體育記者以及新聞主播，1960年入行；至2005年退休。
伍德羅威爾遜

伍德羅威爾遜（英文：Woodrow Wilson，1856年12月28號—1924年2月3號）係第28任美國總統，亦做過普林斯頓大學校長同新澤西州州長。
1919年，佢憑住幫手重建一戰後嘅世界秩序，包括擬定《梵爾賽條約》、籌建國際聯盟，獲頒諾貝爾和平獎。
佢嘅出名金句有：「為咗民主，我哋一定要令世界安全。」
伍思凱

伍思凱（英文：Sky Wu；1966年7月23號—），係台灣唱作人、作曲家、音樂製作人。佢喺1986年進入樂壇。
伍廷芳

伍廷芳（粵拼：ng5 ting4 fong1；1842年7月9號—1922年6月23號）係清末民初時期嘅外交家同法學家，亦係香港定例局第一位華人議員同中華民國軍政府外交總長。武昌起義後參加過南北議和同護法運動。
伍廷芳1856年開始用伍才做名喺香港讀書同生活，1861年喺聖保羅書院畢業。伍才喺1882年用伍廷芳做名，開始返大陸入清政府同民國政府從政。伍廷芳喺民國十一年（1922年）六月廿三號因病死喺廣州，中華民國政府為咗紀念佢，喺民國廿年（1932年）到先烈東路整咗伍廷芳墓，重喺嗰年十月十號開幕。1988年，廣州市人民政府將佢同伍朝樞嘅墓搬到而家越秀山南門嘅百步梯附近。
井上平

井上平（1983年4月11號—）係日本足球員，司職前鋒，效力過東京綠茵，FC岐阜，及SC相模原。
井上文彥

井上文彥 ，係日本嘅一個男配音員。

配音作品一覽
呢個表唔完整，歡迎加料。
井上和馬

井上和馬（1990年1月9號—）係日本足球員，司職前鋒，效力過YSCC橫濱。
井上喜久子

井上喜久子（日文：井上 喜久子／いのうえ きくこ Inoue Kikuko，1964年9月25號—）係日本女配音員、旁白、歌手，神奈川縣橫須賀市人，原名熊谷喜久子（日文：熊谷 喜久子／いのうえ きくこKamagai Kikuko）。獨女係同屬配音員嘅井上穗乃花。
代表作有幸運女神嘅蓓兒丹蒂、足球小將嘅主角大空翼同埋亂馬½嘅天道霞。
井上富美子

井上富美子 ，係日本嘅一個女藝人同埋配音員。
井上敦史

井上敦史（1977年5月28號—）係日本足球員，司職守門員，效力過札幌岡薩多，横河武藏野，及鳥取飛翔。
井上剛

井上剛 ，係日本嘅一個男配音員。

配音作品一覽
呢個表唔完整，歡迎加料。
井上和彥

井上和彥 ，係日本嘅一個男配音員。

配音作品一覽
呢個表唔完整，歡迎加料。
井上和香

井上和香，係日本嘅一個女演員。

拍過嘅作品一覽
呢個表唔完整，歡迎加料。
井上奈奈

井上奈奈 ，係日本嘅一個女藝人同埋配音員。
制水

制水即係限制供水，通常係缺水或水務設施需要停運先會噉做。
制高點

制高點係地形上一點，比周圍高而有利戰術。例如山頂、大廈天台，總之要高過敵人。
由高打低嘅好處有：士兵郁得快啲，無咁快攰，掟嘢（矛、石頭等）亦都掟得遠；指揮員企得高睇得遠、視野闊，方便戰術調動。
好斜嘅、多石嘅地型，例如山簏（mountain sides），可以阻擋坦克同裝甲運兵車，或者以前啲騎兵同戰象。例如喺阿富汗--蘇聯戰爭裏面，啲阿富汗鬥爭者（en:mujahideen）遊擊隊佔據阿富汗山區，就唔怕蘇聯軍啲機動師。蘇聯軍侷住要倚靠啲直升機支援，但直升機會成為美國畀嘅FIM-92 刺針地對空飛彈嘅目標。高地勢同地對空飛彈保護啲鬥爭者，任佢哋打游擊而唔怕覆沒。
1423年 Battle of Horic道，Taborite 士兵搶佔高地，逼Utraquist 騎兵落馬同佢哋打，亦減弱佢哋啲火炮。Taborite 兵最後一衝落山殲滅埋Utraquists 餘部。
但係高地唔一定好。中國嘅三國時代，街亭一戰，蜀漢軍佔山頂，被魏軍喺山下面包圍，斷水斷糧、供應同埋救兵，最後大敗，而北伐亦係咁先。
制黴素

制黴素（粵拼：zai3 mei4 sou3，Nystatin）係種抗真菌藥，主要用嚟醫念珠菌感染。
刷鞋仔

刷鞋仔係以幫人擦鞋做職業嘅人，因為需要嘅技術唔高，以前多數係童工做。由於刷鞋仔做嘢時需要低頭幫客人刷鞋，畀人地位卑微嘅形象，令佢哋經常被歧視。
制樂堂

制樂堂（Seigakudo）係香港一間已經結業嘅唱片公司。
制置使凌公祠

制置使凌公祠，堂號恢復，亦叫恢復祠，係廣東制置使凌震嘅祠堂，原先喺越秀區長塘街121號。清朝中後期起。2002年3月15號，拆前座。曾經係03年廣州市第四次文物普查線索。2010年拆埋中座、後座同後樓。

建築
祠堂規模稍爲大，坐西朝東，裝飾古樸。三間三進加後樓，總面闊10米，總進深50米，原建築佔地500平方米。硬山頂，灰塑龍船脊，脊上飾灰塑圖案。碌灰筒瓦，素胎瓦當、滴水剪邊。中堂、後堂人字封火山牆。中堂面闊三間，進深三間夾埋十三架，仲有瓦脊。後堂面闊三間，進深三間。後樓鑊耳山牆。
刷

刷（粵拼：caat3*2/caat3）係清潔用嘅日用品，一邊有手柄，另一邊有好多毛。
刷牙

刷牙（粵拼：caak3 ngaa4）係清潔牙嘅行為，通常會有到牙刷同牙膏，仲可以用埋牙線同漱口水。
現代人多數都有夜晚臨瞓前刷牙同朝頭早起身刷牙嘅習慣。
劉敬雯

劉敬雯（英文：Lydia Lau，1983年11月22號—），綽號奶茶，係香港藝人，2013年參演香港電影《狂舞派》出道，之後拍過一啲電影，2017年進軍樂壇。

簡歷
劉敬雯由小學五年班開始到加拿大多倫多Earl Haig Secondary School留學，喺多倫多大學讀完經濟系（同修東亞研究）學士之後留喺當地打工。佢16歲參加過多倫多嘅新秀歌唱大賽，但無攞獎。佢24歲時開始學街舞，27歲嗰年惹到豬流感，驚自己無時間跳舞，所以病好之後就放棄加拿大嘅事業同男朋友返香港，全程投入跳舞嘅夢想。到2013年，佢畀導演黃修平賞識，搵佢做電影《狂舞派》其中一個跳舞嘅角色。2016年，佢畀音樂人戴偉賞識，搵佢唱電影《點五步》嘅插曲《Seems Like So Far Away》。到2017年，佢以34歲嘅年紀正式加入樂壇，推出頭一隻派台歌《反方向》。
劉振江

劉振江，香港親中派政治人物兼建築、測量、都市規劃及園境界人士。

選舉經歷
喺2021年9月，佢成為香港特别行政區選舉委員會建築、測量、都市規劃及園境界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
劉據

劉據（前128年—前91年8月），係西漢第七位皇帝漢武帝劉徹嘅嫡長子，第十皇帝漢宣帝劉詢嘅阿爺。前91年巫蠱之禍之中被指謀反而喺湖縣（而家河南省）自殺，個孫劉詢卽位後諡號叫戾太子。
劉敏儀

劉敏儀（英文：Veronica Mudd，1956年2月20號—1987年6月15號）係香港女演員。
劉同廣告人麥仕東（Stoney Mudd）喺1979年結婚，1982年生咗個女Elizabeth。1987年，劉敏儀喺美國因鼻咽癌病逝，終年31歲。佢先生喺2007年過身，終年63歲。
劉敏宏

劉敏宏（1968年1月1號—）係臺灣綜藝節目伴奏樂師、鋼琴家。
劉憶如

劉憶如（英文：Christina Y. Liu，1955年4月7號—）係臺灣政治人物，現任香港北威國際集團董事總經理、香港經濟發展委員會委員、美國亞洲協會（Asia Society）國際事務委員會委員、臺灣大學財務金融系兼任教授、上海財經大學兼任教授、及南京大學校聘客座教授。國立臺灣大學政治系國際關係組學士、美國芝加哥大學企管碩士、經濟學博士，專長領域為國際貿易與金融、財務管理、產業經濟及總體經濟；曾任中華民國財政部部長、行政院經濟建設委員會主任委員、立法院第五屆及第六屆立法委員。
佢阿媽郭婉容亦都做過財政部部長，更加係台灣第一個女閣員。
劉振南

2016年11月26號晏晝接近挨晚時分（UTC+8），劉振南喺新北三重區嘅三重國民運動中心做完運動，準備嘟停車卡時唔小心將卡跌到車出面，佢開車門執返張卡嗰時，隻右腳踹到油門，架車衝前夾住咗佢。佢送院搶救後不治，終年37歲。事件震驚成個臺灣娛樂界。
劉懿

劉懿（124年—125年12月10號），係東漢第七位皇帝，125年在位，史稱東漢前少帝。
劉懿係漢章帝嘅孫，阿爸係濟北惠王劉壽。
125年農曆三月，漢安帝劉祜過身，閻太后同佢阿哥閻顯揀咗劉懿繼承皇位。同年十月劉懿過身，之後由漢安帝個仔劉保繼位，就係漢順帝。
劉承祐

劉承祐（931年3月28號—951年1月2號），係後漢第二位皇帝，亦係後漢最後一個皇帝，948年到951年在位，佢無廟號，史稱漢隱帝。
刑警兄弟

《刑警兄弟》（英文：Buddy Cops），原名《神獸巴打》（英文：Holy Beast Cops）係套2012年製作、2016年上畫嘅香港電影，由邵氏影城香港有限公司同邵氏兄弟電影有限公司聯合出品，戚家基執導，曾志偉監製，黃宗澤、金剛、方皓玟、徐子珊領涵主演。
呢套電影2012年5月已經拍好，但上映日期一拖再拖，曾經出過廣告話2013年9月13號上畫，但之後收返，最終安排喺2016年4月21號上畫。
列卡度

列卡度（粵拼：lit6 kaa1 dou6；葡文：Ricardo）係一個葡文同西班牙文姓氏，解做「有能力嘅領導人」。同列卡迪同族。
列卡度·督斯·山度士

列卡度·督斯·山度士（粵拼：lit6 kaa1 dou6 duk1 si1 saan1 dou6 si6；葡文：Ricardo dos Santos，1990年5月23號—2015年1月20號）係一位已經死咗嘅巴西嘅滑浪選手。佢曾經喺他協鐵辦嘅2012年水塘衝浪挑戰大賽入面，擊敗過劇利史剌他同其它對手而攞咗冠軍。喺上面講到嘅巡迴賽入面，佢雖然話由安迪艾朗斯頒咗最有簡直競爭獎畀佢，但係佢喺2011年嘅衝浪專業巡迴賽（而家係世界專業衝浪巡迴賽）攞咗佢個人生涯入面排行最高嘅第62位。
喺2015年1月20號，佢喺巴西南邊嘅聖達卡坦尼亞州差唔多去到科迪亞羅樸列斯市嘅住所出面俾一位喺已經落咗班嘅差館大頭射死咗，終年24歲。差佬解釋，係因為唔想俾列卡度嗰班人喺佢屋企門口吸毒而射死佢。
列卡度·高拉特

（葡文：Ricardo Goulart；1991年6月5號—）；全名叫列卡度·高拉特·皮利拉；（Ricardo Goulart Pereira），係巴西足球員，司職前鋒或中場前腰。而家踢緊巴希亞。
高拉特亦係2015年亞洲最佳外援。

俱樂部
其實高拉特最先出喺巴乙嘅山度安德列治隊，之後喺2009——2010賽季正式出嚟踢波，之後做咗中場重踢咗34場，入咗6球；2011賽季就租至巴西國際隊踢咗18場，入咗5球；2012賽季重租到蓋亞斯隊踢咗63場，入咗25球，重幫球隊攞埋巴乙聯賽冠軍；2013賽季正式轉會到高士路隊踢咗59場，入咗25球同埋10次助攻，重幫球隊攞咗2次巴甲冠軍。
佢喺2015年1月13號加入中國足球超級聯賽嘅廣州恆大淘寶隊踢波。2015年11月29號嘅亞足聯頒獎典禮入面，攞咗亞洲最佳外援。不過喺2020年因武漢肺炎大爆發嘅中國大陸出入境政策而冇返嚟踢波，後嚟因恆大集團債務危機，令球會陷入欠薪及瀕臨解散風波，2021年11月12號宣佈離開球會，2022年1月11號宣佈加盟山度士。

國家隊
2014年8月19號，巴西隊新任主教練東加嗌咗高拉特入國家隊踢波 喺2014年9月9號嘅巴西同厄瓜多爾嘅比賽入面正式出場。2019年5月尾，高拉特話會響2022年世界盃外圍賽起轉為代表中國，因為2020年佢喺中國住滿5年，夠資格歸化代表中國隊。
刑部

刑部係古時中國專管刑法嘅部門，係六部之一。掌法律、司法、刑獄。
前1520年代

前1520年代係指前1529年去到前1520年之間嗰十年嘅年代。
前1540年代

前1540年代係指前1549年去到前1540年之間嗰十年嘅年代。
前1550年代

前1550年代係指前1559年去到前1550年之間嗰十年嘅年代。
前1560年代

前1560年代係指前1569年去到前1560年之間嗰十年嘅年代。
前1530年代

前1530年代係指前1539年去到前1530年之間嗰十年嘅年代。
Sommières

Sommières係法國嘅一個市鎮，位置喺奧斯坦尼大區嘅加爾。
Sonic P-06

《Sonic P-06》，全名《Sonic the Hedgehog: Project '06》（粵譯《超音鼠：項目 2006》），係一個即將推出嘅平台遊戲，由阿根廷開發者 Ian 'ChaosX' Moris 開發。《Sonic P-06》係 2006 年遊戲《超音鼠》嘅一個非官方重製，受粉絲普遍認定係玩《超音鼠》嘅最佳方式。
Sonac

Sonac係法國嘅一個市鎮，位置喺奧斯坦尼大區嘅洛特。
Sonnac-sur-l'Hers

Sonnac-sur-l'Hers係法國嘅一個市鎮，位置喺奧德。
Sonorant

Sonorant 係音系學上嘅一種語音。如果一吓語音係 sonorant 嘅，嗰隻聲發出嗰陣，聲道嘅狀態係咪容許濁音。
仝卓

仝卓（1994年5月20號—），曾用藝名童卓，曾用名胡佳文、李佳文、李振華，籍貫山西運城，中國男中音歌手、影視演員、主持人，喺中央戲劇學院歌劇系民族歌劇表演專業畢業。佢曾經係「鹹蛋家」平台嘅網絡主播，參演過電影《單身汪的假期》、《洪荒宮鬥之殺手爲妃》。2018年下半年參加湖南衛視美聲綜藝節目《聲入人心》，並攞到「年度首席成員」。2019年12月，佢以流行美聲組合聲入人心男團成員身份出道。2020年6月，因爲高考舞弊事件（中文：仝卓事件）而退出組合。
代

世，大唐李世民係君主，唐時避諱，世字改用代字。自此世代相混。
代 (地質學)，地質時代嘅單位
國
代 (春秋)
代 (西漢)
代 (十六國)
地方
代縣
動作
替代
代理
代代接班人

《代代接班人》（英文：Passing The Torch）係香港電視廣播有限公司製作嘅資訊節目，講香港傳統行業嘅傳承，由李璧琦、楊愛瑾、崔建邦主持。成個節目總共20集，由2013年9月16號到2014年2月3號逢禮拜一19:00-19:30喺翡翠台播出，同喺tvb.com提供節目重溫。

節目調動
2013年12月30號：由於播映特備新聞節目《2013香港大事回顧》，呢個節目暫停播映一次。
仙遊

仙遊係中國福建莆田一縣，面積1815平方公里，人口107萬。
仡佬族

仡佬族係中國其中一個少數民族，主要住喺貴州，人口55萬。
仙頭啓矢

仙頭啓矢（1994年12月29號—）係日本足球員，司職中場，效力京都不死鳥。
前860年代

前860年代係指前869年去到前860年之間嗰十年嘅年代。
信史

信史 係指人類識得用文字記嘢之後嘅史，唔同地方發明文字嘅時間唔同，所以信史無一個各地通用嘅時間。
信任域政策最佳化

信任域政策最佳化（英文：Trust Region Policy Optimization，TRPO）係一類無模型嘅強化學習演算法。佢係一種同策（on-policy）方法，限制KL分歧冇超過某隻數來保證新舊政策走差冇咁遠嘅。喺 TRPO 基礎上發展出有 PPO 啲方法。
信和中心

信和中心（Sino Centre）係香港一幢商業大廈，嚮九龍油尖旺區旺角彌敦道592號，九龍建業物業。樓上係寫字樓同樓上鋪，樓下同地庫係個商場。呢座樓冇中庭位，即係中間冇天井位，幾廿年前包浩斯建築風格，全部起密晒樓同商場鋪位。信和中心地庫商鋪全部都係中小企租戶，而街鋪就係大間金鋪錶鋪，幪面嘅葉繼歡就喺呢度打劫。
信仰

信仰係指對一個人、一樣嘢，甚至係一啲觀點抱住嘅信心同信任，常見嘅信仰包括神、宗教，又或者大自然力量。
信仰在空中飄揚

《信仰在空中飄揚》係中國歌手汪峰出嘅第六張錄音室專輯。喺2009年7月25號由大國文化集團發行。

簡介
呢張專輯14隻新歌都係由汪峰一手包辦所有作曲作詞。
信任的遊戲

《信任的遊戲》（英文：Game of Trust），係香港電視娛樂籌備製作嘅一套嘅偶像劇，由姜濤、陳卓賢、楊樂文、盧瀚霆、江𤒹生主演。呢套劇係半個鐘一集，原定2019年10月開拍，預計喺ViuTV首播，不過拍攝計劃一路都未開始，亦再無呢套劇嘅消息。
功能性文盲

功能性文盲（英文：Functional illiteracy）係指有閱讀、書寫或計算能力，但係就缺乏利用呢啲能力「嚟處理某啲日常生活事務或應聘嘅能力」。同佢相對嘅係文盲，指冇辦法用任何語言閱讀或書寫，甚至冇辦法讀寫簡單嘅句子。
功能性近紅外光譜

功能性近紅外光譜（英文：functional near-infrared spectroscopy，fNIRS）係一種神經成像技術。fNIRS 原理建基於一點：當一個腦區變活躍嗰陣，個腦區會多咗帶氧血，而帶氧血有好多獨特嘅物理特性，例如係射出嘅近紅外光嘅量；而 fNIRS 簡單講就係用擺喺受試者頭皮表面嘅感應器嚟量度頭殼各橛嘅近紅外光嘅量，靠噉嚟推算大腦皮層各忽分別有幾多帶氧血，而知道一個腦區有幾多帶氧血就知嗰個腦區有幾活躍。
fNIRS 一個好處係冇入侵性，而且又冇腦電圖（EEG）咁易受雜訊干擾。缺點係多數都淨係量度得到大腦皮層（個腦最外嗰浸神經組織）嘅活動。
功用主義

功用主義（英文：Utilitarianism），又叫效益主義或樂利主義，舊時嗌功利主義，係倫理學中一個理論。由於功利個詞嚮中文中有貶意，所以中文哲學界傾向以效益主義，取代功利主義。效益主義提倡追求「最大幸福」（Maximum Happiness），認為效益即係至善，同行為決定標準喺結果嘅效益程度。快樂同痛苦係可以换算嘅，痛苦凈可以叫做「負的快樂」。
功能區

呢篇文 嘅標題——《功能區》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
功能區係中華人民共和國獨有嘅一種行政區，通常都係由原本嘅政區劃一忽出嚟重點發展，個名會用「新區」做尾。佢哋唔係中華人民共和國民政部在冊嘅行政區。
包圍體

包圍體（bounding volume）係幾何學上一個概念，一件幾何物體  嘅包圍體係一個封閉容量，達致包晒  嘅所有點。
包岑

包岑（德文：Bautzen）係德國一個城市，喺薩克遜，人口約莫4萬。
包含式

文法上講嘅包含式（粵拼：baau1 ham4 sik1；clusivity）係指緊「一隻名詞或者動詞講緊嘅嘢，包唔包聽嘢嗰個人？」噉嘅問題。

概論
睇埋：代名詞
廣東話嘅佢哋同我哋等嘅字詞，冇話指定「包唔包聽嘢嗰個人」。
相比之下，越南話就有包含式嘅概念，例如 Chúng tôi 呢隻字詞噉，隻字詞係特指唔包括聽嘢嗰個人在內嘅「我哋」，而且淨係正式場合至會用。
包圍

包圍，又叫做圍，係動詞，而俾人圍就係被動詞。
包圍，或者圍人，係江湖用字，又係軍事戰略，打架人多蝦人小就係用圍人，唔使出手，對方已經知輸；又或者先圍，後粗口問候叫陣，用激將法引對方出手，即有理由圍攻，拳打腳踢。
喺戰場軍隊俾對手敵軍圍，好危險。因為補給線斷，四面楚歌，又冇路撤退，只有投降或者死路一條，又或者拖延時間等救兵到。
包廂

包廂俾公眾場所入面一個可以畀人包起一堆座位嘅獨立空間，通常劇院同運動場會有。
包拯

包拯（粵拼：baau1 cing2；999年4月11號—1062年5月20號），字希仁，號淸天，謚號孝肅，別名包龍圖，包黑子，包黑炭，係北宋文臣兼政治人、名判官，北宋廬州府合肥縣（家下安徽合肥）人。1057年3月到1060年6月3號做開封府尹，1060年6月同1061年分別做過三司使同樞密院副使。
佢做官嘅時候，剛正不阿，執法時又鐵面無私，深受後世景仰，有「包青天」嘅美譽。1062年5月24號，包公與世長辭，終年63歲，佢死後留低份遺矚：「後代子孫做咗官，如果犯咗貪污罪，唔准返鄉下，死咗之後，唔可以葬喺我哋包家祖墳上面。」
包擬古

包擬古（粵拼：baau1 ji5 gu2；英文：Nicholas Cleaveland Bodman；1913年7月27號—1997年6月29號）係美國嘅語言學者。佢知名於中文方言（尤其係閩語）同有關漢藏語系歷史嘅研究。

生平
包擬古出生喺芝加哥。1935年入學哈佛大學，但讀咗一年就停咗，去歐洲各地旅行。
1941年從軍，入咗海軍，喺珍珠港從事日軍嘅暗號解讀。
1945年戰後，佢直接入咗耶魯大學，跟住李奧拿德·布隆菲德、金守拙、羅常培、李方桂學嘢。佢使用《釋名》研究漢代中文音韻，喺1950年取得博士位。
畢業後就職入美國國務院外事部（FSI）。期間，喺1951年到遞年設立馬來亞聯邦嘅英國人警察官語言研修所，喺1955年喺臺灣設立中文研修所。1961年，佢獲得古根咸嘅獎金，去印度、尼泊爾、緬甸搞藏緬語族諸語言嘅研究。
1962年就任爲康奈爾大學現代語言學系教授，敎中文及方言、歷史。1979年退休後繼續搞旺盛嘅學術活動。

業績
包擬古喺外事部時代寫咗本福建話（閩南語）教育用嘅教科書。
《Spoken Amoy Hokkien（全2冊, 1955年、1958年）》。吉隆坡。
有關漢代聲母體系嘅博士論文，喺1954年出版。
A linguistic study of the Shih Ming : initials and consonant clusters. 哈佛大學出版社. 1954年.
喺呢本著書，包擬古根據《釋名》嘅聲訓搵出大量嘅複輔音。
包擬古比較過漢藏語言，據此構築出中文祖語（Proto-Chinese）。
Proto-Chinese and Sino-Tibetan: data towards establishing the nature of the relationship. In Frans Van Coetsem, Linda R. Waugh. Contributions to historical linguistics: issues and materials. E.J. Brill. 1980年. p. 34～199.
包擬古嘅四篇論文畀潘悟雲、馮蒸譯成中文，以《原始漢語與漢藏語》嘅題喺1995年由中華書局出版（包含上記嘅中文祖語論文）。
北濱晴子

北濱晴子 ，係日本嘅一個女藝人同埋配音員。